google/wiki40b huggingface dataset:
สโมสรคริกเกตและฟุตบอลเจนัว

ประวัติของสโมสร

สโมสรฟุตบอลเจนัว  ก่อตั้งขึ้นเมื่อวันที่ 7 กันยายน ค.ศ. 1893 ในชื่อของ  เจนัว คริกเก็ต แอนด์ แอธเลติก คลับ  ซึ่งต่อมาทางสโมสรได้
เปลี่ยนเป็นสโมสรฟุตบอลจึงตัดคำว่า  แอธเลติก  ออก เป็นสโมสร ที่ประสบความสำเร็จเป็นอย่างมาก ในช่วงยุคแรก ของลีก เซเรียอา
ศรสวรรค์ ภู่วิจิตร

ประวัติ

ศรสวรรค์ ภู่วิจิตร หรือ อาย เกิดวันที่ 16 กุมภาพันธ์ พ.ศ. 2516 ที่กรุงเทพมหานคร เธอเป็นลูกสาวคนสุดท้อง และมีพี่สาว 2 คน ศรสวรรค์เข้ารับการศึกษาระดับมัธยมศึกษา ที่โรงเรียนเขมะสิริอนุสรณ์, ระดับปริญญาตรี ในเอกวาทวิทยา จุฬาลงกรณ์มหาวิทยาลัย ปี 2536 และปริญญาโท เอกสื่อสารมวลชน จุฬาลงกรณ์มหาวิทยาลัย ปี 2541
ศรสวรรค์ ภู่วิจิตร เป็นนักกีฬาว่ายน้ำทีมชาติไทยชุดใหญ่ครั้งแรกเมื่ออายุ 14 ปี และเคยเข้าแข่งขันกีฬาโอลิมปิกฤดูร้อน 1992 ที่บาร์เซโลนา

ชีวิตครอบครัว

ศรสวรรค์สมรสกับ โทนี่ มีชัย ซึ่งเป็นผู้ฝึกสอนกอล์ฟ และมีลูกสาวด้วยกันชื่อ น้องเอมมี่
ดรีมส์ ทู (วงดนตรี)

ประวัติ

การรวมตัวของศิลปินหญิง "เม - จีระนันท์ กิจประสาน" "ลีเดีย - ศรัณย์รัชต์ วิสุทธิธาดา" "ฝ้าย - ณัฐหทัย แสงเพชร" นักร้องนำจากวง แอมไฟน์ บนงานดนตรีที่ไร้ขีดจำกัด ทำให้งานดนตรีแห่งความฝันภายใต้ชื่อ "Dreams II A Little Dream Project" (ดรีมส์ ทู อะ ลิตเติ้ล ดรีม โปรเจ็กต์) เกิดเป็นความจริง สานต่อความสำเร็จที่ศิลปินรุ่นพี่ "ปาน - ธนพร แวกประยูร" "โฟร์ท - นฤมล จิวังกูร" และ "เปียโน - สุพัณณดา พลับทอง" เคยทำเอาไว้ในอัลบั้ม Dreams (ดรีมส์) เมื่อปีที่แล้ว
ท่าอากาศยานนานาชาติซานฟรานซิสโก

อาคารผู้โดยสาร 2

หลักจากที่เปิดใช้อาคารผู้โดยสารระหว่างประเทศ ในปีพ.ศ. 2543 ก็ได้ปิดอาคารผู้โดยสาร 2 เพื่อเริ่มดำเนินการปรับปรุงใหม่
มลาอิกะฮ์

ความเป็นมาของมลาอิกะฮ์

คำว่า มลาอิกะฮ์ มีรากศัพท์มาจากภาษาอาหรับว่า มะละกะ หมายถึง "การปกครองหรือการมีอำนาจ"
มลาอิกะฮ์เป็นบ่าวของอัลลอฮ์ที่ถูกสร้างจากรัศมี และมลาอิกะฮ์มีอยู่มากมายหาคณานับไม่มีใครรู้จำนวนได้นอกจากอัลลอฮ์ มลาอิกะฮ์ไม่มีเพศ ไม่บริโภค และไม่ดื่ม มลาอิกะฮ์เป็นบ่าวที่ปฏิบัติตามคำสั่งของอัลลอฮ์ ไม่บิดพริ้ว ไม่ฝ่าฝืนคำสั่ง ไม่มีความคิดที่จะเลือกทำอะไรหรือทำสิ่งใดโดยลำพังได้ เพราะมลาอิกะฮ์มีหน้าที่ปฏิบัติตามคำสั่งของอัลลอฮ์เพียงอย่างเดียว 
มนุษย์ทุถุชนทั่วไปมิอาจมองเห็นมลาอิกะฮ์ได้ เว้นแต่นบี เพราะมลาอิกะฮ์มีกายละเอียดเปรียบได้ดั่งลมที่มนุษย์มิอาจเห็นได้ แต่ลมนั้นสามารถทำให้ใบไม้พริ้วไหวได้ แต่มนุษย์สามารถเห็นมลาอิกะฮ์ได้ก็ต่อเมื่อมลาอิกะฮ์จำแลงกายมาเป็นมนุษย์เท่านั้น ด้วยเหตุที่มลาอิกะฮ์เป็นบ่าวผู้ถวายรับใช้ต่ออัลลอฮ์ ศาสนาอิสลามจึงกำหนดให้มุสลิมมีศรัทธาต่อมลาอิกะฮ์ด้วย

มลาอิกะฮ์อื่น ๆ

นอกจากนี้อัลกุรอานระบุอีกว่า มีมลาอิกะฮ์จำนวนหนึ่งที่แบกหามพระบัลลังก์ของอัลลอฮ์ ซึ่งอัลกุรอานไม่ได้ระบุว่าในปัจจุบันมีจำนวนเท่าไหร่ แต่ระบุว่า ในวันอาคิเราะฮฺ มลาอิกะฮ์ผู้แบกบัลลังก์มีจำนวน 8 ตน นอกจากนั้นยังมีมลาอิกะฮ์อีกมากมายที่ห้อมล้อมพระบัลลังก์ คอยสรรเสริญสดุดีพระองค์และวิงวอนขอให้อัลลอฮ์ทรงอภัยให้แก่บรรดาศรัทธาชนผู้สำนึกผิด
อัลกุรอานได้เล่าเรื่องของมลาอิกะฮ์ที่ลงมาบอกข่าวดีแก่นบีอิบรอฮีม นบีซะกะรียา และมัรยัมมารดานบีอีซา และมลาอิกะฮ์ที่มาบอกให้ลูฏออกจากเมืองก่อนที่ดวงอาทิตย์จะขึ้น เนื่องจากว่าเมืองโซโดมกำลังจะถูกทำลาย
นอกจากนี้อัลลอฮ์ยังได้ทรงส่งมลาอิกะฮ์ลงมาในนครบาบิโลน เพื่อเป็นข้อทดสอบสำหรับมนุษย์ในเรื่องไสยศาสตร์
แฮร์รีย์ ทรีดาเวย์

ประวัติ

เกิดที่เมืองดีวอน ประเทศอังกฤษ เข้าวงการเมื่ออายุ 14 กับพี่ชายฝาแฝดชื่อว่า ลูกก์ แอนโทนี่ย์ ทรีดาเวย์ เคยร้องเพลงวง ลิซาร์ดซันกับพี่ชาย และถูกคัดเลือกเข้าวงการโดยมหาวิทยาลัย The London Academy of Music and Dramatic Art ตอนนี้คบกันอยู่กับ พอลลีย์ สเตนแฮม
อาหารฟังก์ชัน

อาหารฟังก์ชัน, อาหารเชิงหน้าที่ หรือ ผลิตภัณฑ์อาหารสุขภาพ (อังกฤษ: Functional food) เป็นอาหารที่มีการเติมส่วนผสมใหม่ หรือเพิ่มส่วนผสมที่มีอยู่แล้ว เพื่อเพิ่มความสามารถของกลไกในร่างกายในการดูแลสุขภาพหรือป้องกันโรค อาหารฟังก์ชันเป็นอาหารต่อเนื่องชนิดหนึ่งซึ่งผู้บริโภคอาจเลือกบริโภคเพื่อเสริมสุขภาพหรือเพื่อบรรเทาโรคได้
อาหารฟังก์ชันสามารถแบ่งได้เป็นอาหารจำพวกจัดเตรียมเพื่อความสะดวกในการรับประทาน หรืออาหารที่มีการเพิ่มคุณค่าทางอาหารเพื่อเสริมสร้างการทำงานของร่างกาย เช่น ผลิดภัณท์เสริมวิตามิน อาหารหมักที่มีเชื้อมีชีวิตที่เมื่อเพาะแล้วมีประโยชน์ต่อร่างกาย (ตัวอย่างได้แก่ จุลินทรีย์) ซึ่งมีการเพาะไว้แล้วนำมาทำเป็นนมเปรี้ยว) แต่ทั้งนี้ไม่นับอาหารที่เพิ่มส่วนผสมหนึ่ง ๆ เข้าไปเพื่อให้เป็นไปตามระเบียนปฏิบัติของทางราชการ และไม่มีการแสดงข้อมูลส่วนผสมที่เพิ่ม เพื่อประโยชน์ในการลดปัญหาสาธารณสุข เช่น โรคกระดูกอ่อน อาหารที่เติมส่วนผสมแต่ไม่นับเป็นอาหารฟังก์ชัน อาทิเช่นเกลือเสริมไอโอดีน การเติมวิตามินดีในนม เป็นต้น
อาหารฟังก์ชันเป็นสาขาวิชาเกิดใหม่สาขาหนึ่งในวิทยาศาสตร์การอาหาร เนื่องจากผู้บริโภคปัจจุบันให้ความตระหนักถึงสุขภาพตนเองมากขึ้น รวมถึงความสามารถของผู้ขายที่จะสร้างจุดขายใหม่ในผลิตภัณฑ์ของตน
นิยามคำว่าอาหารฟังก์ชัน เริ่มมีการใช้ครั้งแรกในยุค ค.ศ. 1980 ซึ่งมีกระบวนการอนุมัติอาหารฟังก์ชันจากภาครัฐที่เรียกว่า "อาหารบ่งใช้สำหรับร่างกาย" (Food for Specified Health Uses; FOSHU)
มาโนชญ์ วิชัยกุล

ประวัติ

มาโนชญ์ วิชัยกุล เกิดเมื่อวันที่ 12 กันยายน พ.ศ. 2486 เป็นบุตรของนายบุญรัตน์ และนางนับ วิชัยกุล สำเร็จการศึกษาระดับปริญญาตรี การศึกษาบัณฑิต สาขาคณิต-วิทย์ จากมหาวิทยาลัยศรีนครินทรวิโรฒ วิทยาเขตปทุมวัน ด้านครอบครัวสมรสกับ นางสำรวย วิชัยกุล มีบุตรสาวคือ นางสาวพิมพ์ภัทรา วิชัยกุล อดีต ส.ส. นครศรีธรรมราช

งานการเมือง

อดีตเคยรับราชการในตำแหน่ง อาจารย์ 1 กรมสามัญศึกษา ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมารวม 9 ครั้ง ก่อนที่จะวางมือทางการเมืองในที่สุด
ต้นรักริมรั้ว (เพลง)

การตอบรับ

เพลง "ต้นรักริมรั้ว" ได้อันดับ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 ประจำวันที่ 23 กันยายน พ.ศ. 2556 ได้อันดับ 3 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 ประจำวันที่ 28 กันยายน พ.ศ. 2556
ไคเอ็นไต

สมาชิกของไคเอ็นไต

รายชื่อสมาชิกของไคเอ็นไต จำแนกตามภูมิลำเนามีดังนี้
พิมพ์ปวีณ์ โคกระบินทร์

ประวัติ

เกิดเมื่อวันที่ 28 มีนาคม พ.ศ. 2532 การศึกษาระดับมัธยมศึกษาตอนต้นและตอนปลายจากโรงเรียนสุรศักดิ์มนตรี ระดับปริญญาตรีสำเร็จการศึกษา เอกออกแบบสื่อปฏิสัมพันธ์และมัลติมีเดียจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
เริ่มเข้าวงการบันเทิงมีผลงานละครเรื่องแรก เซน...สื่อรักสื่อวิญญาณ ตอนบ้านทับทางผี มีผลงานโฆษณาต่อมา จากนั้นก็ได้มาชิมลางงานภาพยนตร์ O.T ผี OVERTIME ซึ่งเธอก็เป็นหนึ่งในนักแสดงนำที่ร่วมแสดงกับเรย์ แมคโดนัลด์, ชาคริต แย้มนาม และอนันดา เอเวอริ่งแฮม ต่อมาเป็นนักแสดงสังกัดช่อง 7
ไคโล เร็น

บทบาท

ไคโล เร็น เป็นมนุษย์เพศชายที่มีสัมผัสแห่งพลัง ได้รับการฝึกเป็นเจไดภายใต้การสั่งสอนของอาจารย์เจไดลุค สกายวอล์คเกอร์ก่อนที่จะหันเข้าสู่ด้านมืดของพลังและเข้าร่วมกับกลุ่มอัศวินแห่งเร็น แต่เดิมเขามีชื่อว่าเบน เป็นบุตรของเจ้าหญิงเลอา ออร์กานาและนักขนของเถื่อนฮัน โซโล ในวัยเด็กเขามีคุณสมบัติพิเศษบางอย่างที่สะท้อนถึงอนาคิน สกายวอล์คเกอร์ผู้เป็นตาของเขา ก่อนที่จะหันเข้าสู่ด้านมืดของพลังและกลายเป็นลอร์ดแห่งซิธนามดาร์ธ เวเดอร์ หลังจากเบนถูกเลอาส่งไปฝึกกับลุคผู้เป็นลุงแล้ว เขาก็พลัดเข้าไปอยู่ภายใต้อิทธิพลของผู้นำสูงสุดสโน้กแห่งปฐมภาคี และได้สังหารเหล่าเจไดรุ่นใหม่ที่ลุคฝึกสอน หลังจากนั้นลุคได้หลบลี้สาบสูญไป เบนเปลี่ยนคำเรียกตัวเองกลายเป็นไคโล เร็น และเข้าร่วมกับปฐมภาคี เป้าหมายของเขาคือการสานต่อสิ่งที่ดาร์ธ เวเดอร์เคยเริ่มต้นเอาไว้ นั่นคือการทำลายเหล่าเจได
หลายปีต่อมา ไคโล เร็น เฝ้าตามหาชิ้นส่วนข้อมูลเพื่อสร้างแผนที่ที่จะนำเขาไปสู่ที่ซ่อนของลุค สกายวอล์คเกอร์ เพื่อที่เขาจะได้ทำลายเจไดคนสุดท้ายลงให้จงได้ เขาไล่ล่าแอสโตรเมคดรอยด์รหัสบีบีเอทซึ่งครอบครองแผนที่นั้นเอาไว้ และได้ไล่ตามดรอยด์มาจนถึงดาวเคราะห์ทาโคดานาหลังจากสืบทราบว่าดรอยด์นี้อยู่ในความครอบครองของฮัน โซโล ที่นั่นเขาได้พบกับเรย์ หญิงสาวผู้มีสัมผัสแห่งพลังที่ได้เห็นแผนที่นั้นและกำลังช่วยพาบีบีเอทไปสมทบกับฝ่ายต่อต้าน ไคโล เร็น จับตัวเรย์ไปยังฐานทัพสตาร์คิลเลอร์ ซึ่งเป็นทั้งฐานทัพของปฐมภาคีและเป็นอาวุธมหาประลัย เขาพยายามเจาะเข้าไปในจิตใจของเธอเพื่อค้นหาข้อมูลของแผนที่ แต่เรย์ต่อต้านและหนีไปได้ หลังจากนั้นฝ่ายต่อต้านได้เข้าโจมตีฐานทัพสตาร์คิลเลอร์และทำลายทั้งฐานทัพและอาวุธมหาประลัยลงได้สำเร็จ ระหว่างนั้นไคโล เร็น ได้พบกับฮันอีกครั้ง เขาได้สังหารฮัน โซโลผู้เป็นบิดาลง ด้วยหวังจะทำลายด้านสว่างที่ยังคงหลงเหลือในตัวให้หมดสิ้น จากนั้นจึงไล่ตามเรย์และสตอร์มทรูปเปอร์แปรภักดิ์นามฟินน์ไปยังป่าใกล้เคียงขณะที่ฐานทัพกำลังถูกโจมตี เขาได้ประลองกระบี่แสงกับทั้งฟินน์และเรย์ ก่อนที่จะเอาชนะฟินน์ได้ และพ่ายแพ้ให้กับเรย์ในเวลาต่อมา ขณะที่ฐานทัพกำลังสลายตัวนั้นเอง ผู้นำสูงสุดสโน้กได้สั่งนายพลฮักซ์ผู้เป็นผู้บังคับบัญชาแห่งฐานทัพ ให้พาไคโล เร็น ไปพบเขา เพื่อจะได้ดำเนินการฝึกต่อให้สำเร็จ

กระบี่แสง

กระบี่แสงของเร็นไม่เหมือนกับกระบี่แสงของคนอื่น เนื่องจากกระบี่แสงนี้ถูกสร้างขึ้นโดยเร็นเอง เพราะคริสตัลที่เป็นแกนกลางมีรอยร้าวจึงทำให้มีความอันตราย และไม่เสถียรภาพเหมือนกับกระบี่แสงอันอื่นๆ และเอกลักษณ์ของกระบี่แสงที่เร็นใช้คือเป็นคราดแสงที่มีแสงออกมาจากข้างๆปลายด้ามจับทำมุม90องศาคล้ายไม้กางเขน ซึ่งทำให้แฟนๆจดจำกระบี่แสงของตัวละครนี้ดี
ยูงทอง

ยูงทอง เป็นเพลงพระราชนิพนธ์ลำดับที่ 36 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงประพันธ์ทำนองและพระราชทานให้เป็นเพลงประจำมหาวิทยาลัยธรรมศาสตร์เมื่อวันที่ 9 กุมภาพันธ์ พ.ศ. 2506
ตั้งแต่เริ่มก่อตั้งมหาวิทยาลัยวิชาธรรมศาสตร์และการเมืองใน พ.ศ. 2477 เป็นต้นมา มหาวิทยาลัยได้ใช้เพลงประจำมหาวิทยาลัยทำนองมอญดูดาว ซึ่งขุนวิจิตรมาตรา (สง่า กาญจนนาคพันธุ์) ประพันธ์ เป็นเพลงประจำมหาวิทยาลัย จน พ.ศ. 2504 นักศึกษากลุ่มหนึ่งเฝ้าทูลละอองธุลีพระบาทพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ ขณะเสด็จมาทรงดนตรี ณ เวทีลีลาศ สวนอัมพร ภายในพระราชวังดุสิต เมื่อวันที่ 30 มกราคม พ.ศ. 2504
พระองค์รับสั่งว่า จะทรงพระราชนิพนธ์เพลงประจำมหาวิทยาลัยพระราชทานให้แก่นักศึกษาธรรมศาสตร์ จนวันที่ 9 กุมภาพันธ์ พ.ศ. 2506 พระองค์เสด็จมาทรงดนตรี ณ หอประชุมใหญ่มหาวิทยาลัยธรรมศาสตร์ และทรงบรรเลงทำนองเพลงที่จะพระราชทานให้เป็นเพลงประจำมหาวิทยาลัย เนื้อร้องนั้นนายจำนงราชกิจ (จรัล บุณยรัตพันธุ์) ประพันธ์ขึ้นตามที่หม่อมราชวงศ์เสนีย์ ปราโมช ร่าง
ชื่อ "ยูงทอง" มาจากหางนกยูงฝรั่งซึ่งพระบาทสมเด็จพระปรมินทรมหาภูมิพลอดุลยเดชทรงปลูกไว้ห้าต้นที่หน้าหอประชุมใหญ่ มหาวิทยาลัยธรรมศาสตร์ และต่อมาเป็นต้นไม้ประจำมหาวิทยาลัยธรรมศาสตร์
อนึ่ง เพลงนี้อาจเรียกอย่างอื่นได้อีก เช่น "เพลงพระราชนิพนธ์มหาวิทยาลัยธรรมศาสตร์" และ "ธรรมศาสตร์"

บทเพลงพระราชนิพนธ์ธรรมศาสตร์ (ยูงทอง)

คำร้อง : นายจำนงราชกิจ (จรัล บุณยรัตพันธุ์)
แหล่งศึกษาร่มเย็นเด่นริมสายชล
  
เราทุกคนรักดุจหัวใจ
  
ปลูกยูงทองไว้เคียงโดมมุ่งประโลมโน้มใจรัก
  
ธรรมจักรนบบูชาเทิดไว้
  
เหลืองแดงแสงธรรมศาสตร์วิไล
  
ปกแผ่ไปในทุกทาง
  
สัญลักษณ์ดีเด่นเห็นกระจ่าง
  
อย่าจืดจางรักร่วมทางกันไป
 
ทรงธรรมปานดังตราชูเด่น
  
ทรงเป็นดวงธรรมนำทางให้
  
พิทักษ์รักษาเชิดชูไว้
  
อบอุ่นใจไปทุกกาล
  
พระธรรมสถิตร่วมจิตสมาน
  
ปฏิญาณรักสามัคคี
 
รักยูงทองงามเด่นเหนือนที
  
ส่งศักดิ์ศรีไว้ให้ยิ่งยืนนาน
การลงมติเลือกนายกรัฐมนตรีไทย กันยายน พ.ศ. 2551

การลงมติเลือกนายกรัฐมนตรีไทย ในเดือนกันยายน พ.ศ. 2551 เป็นการลงมติของสภาผู้แทนราษฎร เมื่อวันที่ 17 กันยายน พ.ศ. 2551 เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 9 กันยายน พ.ศ. 2551 นายสมัคร สุนทรเวช ต้องพ้นจากตำแหน่งนายกรัฐมนตรี เนื่องจากศาลรัฐธรรมนูญวินิจฉัยว่าการจัดรายการ "ชิมไปบ่นไป" และรายการ "ยกโขยง 6 โมงเช้า" ของนายสมัครนั้น มุ่งประโยชน์ส่วนตัวมากกว่าประโยชน์ส่วนรวม ถือได้ว่าขัดรัฐธรรมนูญ ส่งผลให้ขาดคุณสมบัติการเป็นนายกรัฐมนตรี
โดยนายชัย ชิดชอบ ประธานสภาผู้แทนราษฎร เปิดสภาเพื่อลงคะแนนเลือกนายกรัฐมนตรีคนใหม่เนื่องจากเลื่อนมาจากเมื่อวันที่ 12 กันยายน
โดยนายบัญญัติ บรรทัดฐาน ส.ส. พรรคประชาธิปัตย์ ได้เสนอชื่อนายอภิสิทธิ์ เวชชาชีวะ หัวหน้าพรรคประชาธิปัตย์เป็นนายกรัฐมนตรี จากนั้นนายสมพงษ์ อมรวิวัฒน์ รักษาการรัฐมนตรีว่าการกระทรวงยุติธรรม และส.ส. สัดส่วน พรรคพลังประชาชน ได้เสนอชื่อ นายสมชาย วงศ์สวัสดิ์ รักษาการนายกรัฐมนตรีและรักษาการรัฐมนตรีว่าการกระทรวงศึกษาธิการ เป็นนายกรัฐมนตรี

การลงมติ

ระหว่างการขานชื่อลงคะแนนเมื่อถึงชื่อ นายชัย ชิดชอบ ประธานสภาผู้แทนราษฎรได้ของดออกเสียงให้เห็นผลว่าต้องวางตัวเป็นกลาง ส่วนนายบรรหาร ศิลปอาชา หัวหน้าพรรคชาติไทยก็ลงคะแนนให้นายสมชาย เช่นเดียวกับหัวหน้าพรรคร่วมรัฐบาลอื่นๆ ขณะที่นายสมชาย วงศ์สวัสดิ์ และนายอภิสิทธิ์ เวชชาชีวะ ก็งดออกเสียงให้กับตัวเอง สำหรับการประชุมครั้งนี้นายสมัคร สุนทรเวช ไม่ได้เดินทางมาลงคะแนนแต่อย่างใด ซึ่งมี ส.ส.คนหนึ่งแจ้งว่าอยู่ในระหว่างการเดินทางมาสภา
มวยไทย 7 สี

การจัดรายการ

รายการมีจุดประสงค์คือ "เป็นรายการบันเทิง ส่งเสริมการกีฬา และรักษาศิลปะแม่ไม้มวยไทย" ซึ่งจุดประสงค์ของรายการนี้ได้มีการขึ้นเป็นข้อความบนหน้าจอระหว่างการถ่ายทอดสดเป็นบางช่วง รวมถึงกล่าวโดยผู้บรรยายอยู่บ่อยครั้ง โดยเริ่มตั้งแต่กลางปี พ.ศ. 2555 เป็นต้นมา รวมถึงเป็นรายการถ่ายทอดสดมวยไทยที่ไม่มีการพูดขอบคุณผู้สนับสนุนโดยผู้บรรยายแต่ใช้แถบอักษรข่าววิ่งในการขอบคุณผู้สนับสนุนทดแทน โดยปรากฏในช่วงยกแรกของมวยคู่เอก ส่วนตัววิ่งผู้สนับสนุนมวยดุเดือดประจำปี ขึ้นในช่วงยกแรกของมวยคู่ที่ 2 และ 3

การตอบรับ

เว็บไซต์กรุงเทพธุรกิจกล่าวว่า เป็นรายการที่ได้รับความนิยมอย่างสม่ำเสมอโดยเรตติ้งไม่เคยตก ซึ่งได้รับการกล่าวว่าเป็นรายการที่ได้รับความสนใจจากทั้งคนในวงการมวย รวมถึงได้รับความนิยมจากผู้ชมทั่วประเทศ ตลอดจนได้รับการยอมรับว่า เป็นรายการที่กรรมการให้การตัดสินดีที่สุด และเป็นธรรมที่สุด หรือกล่าวได้ว่าตัดสินพลาดน้อยที่สุด อย่างไรก็ตาม ด้วยเหตุที่เป็นรายการที่มีผู้ชมเป็นจำนวนมาก จึงอาจได้รับการวิจารณ์จากฝ่ายที่เสียผลประโยชน์อยู่บ้างในบางครั้ง
ทางผ่านกามเทพ

การสร้างเป็นละครโทรทัศน์

ครั้งแรกเมื่อปี พ.ศ. 2544 ผลิตโดยบริษัท ละครไท จำกัด บทโทรทัศน์โดย ละลิตา ฉันทศาสตร์โกศล, นันทวรรณ รุ่งวงศ์พาณิชย์ กำกับการแสดงโดย กฤษณ์ ศุกระมงคล นำแสดงโดย แอนดริว เกร้กสัน, เจนี่ เทียนโพธิ์สุวรรณ์, สกาวใจ พูนสวัสดิ์, นภัสกร มิตรเอม, มนตรี เจนอักษร, ธัญญา โสภณ, วิทิต แลต โดยเวอร์ชันนี้ประสบความสำเร็จอย่างมาก ทำเรตติ้งสูงถึง 28 โดยเริ่มออกอากาศตอนแรกวันที่ 14 สิงหาคม - 2 ตุลาคม พ.ศ. 2544 ในปีพ.ศ. 2560 ช่อง 3 ได้นำมารีรันอีกครั้งในช่วงละครดังข้ามเวลา ออกอากาศ ทุกวัน จันทร์-ศุกร์ เวลา 8.45 น. เริ่ม 25 ธันวาคม พ.ศ. 2560- 26 มกราคม พ.ศ. 2561 ต่อจากเรื่องแรงเงา
และนำกลับมาสร้างใหม่อีกครั้งในปี พ.ศ. 2558 ผลิตโดยบริษัท ทีวี ธันเดอร์ จำกัด บทโทรทัศน์ วิสุทธิชัย บุณยะกาญจน, ฝนพรำ กำกับการแสดงโดย ชัชวาล ศาสวัตกลูน นำแสดงโดย ณัฐวุฒิ สกิดใจ, รณิดา เตชสิทธิ์ ออกอากาศทุกวันศุกร์ เวลา 20.00 - 20.15 , 20.55 - 23.10 และ เสาร์-อาทิตย์ เวลา 20.15 - 22.45 น. เริ่มออกอากาศตอนแรกวันที่ 30 ตุลาคม - 28 พฤศจิกายน พ.ศ. 2558

เนื้อเรื่อง

เรื่องราวของ ไตรภพ ชายหนุ่มฐานะดีที่กลัวว่าเจ้าสาวคนใหม่ของพ่อซึ่งก็คือ พิมลภา จะมาปอกลอก หวังเอาเงินมากกว่าแต่งงานเพราะความรัก จึงวางแผนจับตัวเจ้าสาวไปเพื่อหวังให้งานแต่งงานล่ม แต่เรื่องดันผิดพลาดเมื่อเขาจับตัว ภัทรลดา น้องสาวของ พิมลภา มาแทน จากนั้นก็นำตัวเธอไปขังไว้ที่เกาะไข่หงส์ และกลั่นแกล้งสารพัด แต่นั่นก็ทำให้ความรักของทั้งคู่ก่อตัวขึ้น เมื่อพิมลภาเห็นว่าน้องกำลังจะได้ดีมากกว่าตัวเองที่ตกต่ำลง เพราะไตรภพ จับได้ว่าเธอสวมเขาให้พ่อของเขา และก็ตัดเงินเดือนและรายได้ทุกอย่างของ เธอจึงวางแผนใส่ร้ายน้องสาวทำให้ไตรภพเข้าใจผิดจนมีเรื่องทะเลาะกันรุนแรง ภัทรลดาจึงเก็บของกลับบ้านและขออิสระจากไตรภพ พร้อมขอจบทุกอย่างไว้เพียงเท่านี้ ไตรภพเสียใจมากจึงคิดกลับไปอยู่ที่อเมริกาและไม่กลับมาอีก ความรักของทั้งคู่จะลงเอยเช่นไร

เรตติ้งละคร

ทางผ่านกามเทพ เปิดตัวตอนแรก ที่ 4.40 และปิดตัวลงด้วย 8.07

คำวิจารณ์

ละคร ทางผ่านกามเทพ ได้รับการตอบรับจากแฟนละครทั้งในกรุงเทพและต่างจังหวัดเป็นอย่างดีและได้สร้างปรากฏการณ์ ไตรภพและภัทรลดาฟีเวอร์ ณ ขณะนั้น ถือว่าเป็นละครที่ทำเรตติ้งสูงสุดเรื่องแรกและเรื่องเดียวตั้งแต่ก่อตั้งสถานีโทรทัศน์ช่อง 3 เป็นต้นมา โดยได้รับเรตติ้ง 28 ซึ่งถือเป็นสถิติสูงสุดในปี พ.ศ. 2544 อันดับที่ 5 ของ TOP 20 เรตติ้งละครไทยสูงสุดตลอดกาล (1. คู่กรรม 40 ช่อง 7 , 2. ดาวพระศุกร์ 38 ช่อง 7 , 3. สายโลหิต 37 ช่อง 7 ,  4. ทัดดาวบุษยา 36 ช่อง 7 และ 5. ทางผ่านกามเทพ 28 ช่อง 3) ละครเรื่องดังกล่าว เป็นที่กล่าวถึงในวงกว้าง ทั้งตัวนักแสดงนำที่เล่นได้สมบทบาท และเรื่องนี้เองถือเป็นเรื่องที่แจ้งเกิดของ ดาราสาว เจนี่ เทียนโพธิ์สุวรรณ อย่างเต็มตัวก่อนจะเป็นที่รู้จักและกลายเป็นนางเอกแถวหน้าของช่อง 3 จนถึงปัจจุบัน ทางด้านพระเอก แอนดริว เกร็กสัน ซึ่งเรื่องนี้ได้รับคำชมอย่างมากมาย จนชื่อของไตรภพ กลายเป็นชื่อเรียกติดปากแทนตัวแอนดริวในสักระยะหนึ่ง นอกเหนือจากนี้ นักแสดงเจ้าบทบาทอย่างเช่น อ๋อม - สกาวใจ พูลสวัสดิ์ และ ปุ๊ - มนตรี เจนอักษร ยังได้รับรางวัลนักแสดงสมทบอีกหลายสถาบัน นับเป็นการการันตีความสำเร็จของละครเรื่องดังกล่าว
แม้ว่าละครทางผ่านกามเทพกำลังถูกรีเมคขึ้นมาใหม่อีกครั้ง แต่กระแสการจับคู่พระนางของ แอนดริว และเจนนี่ ยังคงได้รับการเรียกร้องอย่างต่อเนื่อง  มาจนถึงปัจจุบันนี้ เพราะนับจากละครเรื่องนี้ ทั้งตัวแอนดริวและเจนนี่เอง ไม่เคยกลับมารับบทนักแสดงนำในละครคู่กันอีกเลย ถือเป็นละครเรื่องแรกและเรื่องเดียวที่ทั้งสองร่วมงานกัน ในฐานะนักแสดงนำ
คาร์บอนไดออกไซด์

เกร็ดความรู้เพิ่มเติม

เป็นที่รู้กันดีว่าก๊าซคาร์บอนไดออกไซด์จะหนักกว่าอากาศจึงมักจะลอยอยู่ในระดับต่ำ ดังนั้นหากจำเป็นต้องทำงานร่วมกับน้ำแข็งแห้ง ในพื้นที่แคบหรือพื้นที่กว้างที่ระบบถ่ายเทอากาศไม่สะดวก ควรมีการวางระบบระบายอากาศไว้บริเวณด้านล่างของพื้นที่  และถ้าในอากาศมีปริมาณคาร์บอนไดออกไซด์มากกว่าร้อยละ 5 จะทำให้เกิดพิษได้
โซโค

รูปร่าง

ไก่ผสมงู (บ้างว่าเป็นตะขาบหรือแมลงพิษ)

ท่าไม้ตาย

ควบคุมการใช้พิษและธาตุต่างๆ ไม่ทราบท่าในการต่อสู้

ที่อยู่อาศัย

ยอดเขามันเดซาโนะโตริ

ผู้ถูกสิงสถิต

เจ้าของเป็นชายชราไม่ทราบชื่อปัจจุบัน

สถานะการมีชีวิต

กลุ่มแสงอุษาผนึกไปแล้วโดยคิซาเมะ
สโมสรฟุตบอลเค็มนิทเซอร์

เกียรติประวัติ

‡ ทีมสำรอง
ปราสาทบ้านบุ

ปราสาทบ้านบุ ตั้งอยู่ภายในเขตโรงเรียนบ้านบุวิทยาสรรค์ ตำบลจรเข้มาก อำเภอประโคนชัย จังหวัดบุรีรัมย์ เป็นโบราณสถานขนาดเล็กหลังเดียว ก่อสร้างด้วยศิลาแลง มีแผนผังเป็นรูปสี่เหลี่ยมผืนผ้า หันหน้าไปทางทิศตะวันออก ปราสาทหลังนี้จัดเป็นอยู่ในอยู่ศาสนสถานประจำที่พักคนเดินทาง 1 ใน 17 แห่ง ที่พระเจ้าชัยวรมันที่ 7 แห่งอาณาจักรขอมโปรดให้สร้างขึ้น จากเมืองพระนครหลวงมายังเมืองพิมายตามที่ปรากฏในศิลาจารึกปราสาทพระขรรค์ มีอาคารที่เป็นห้องครรภคฤหะหรือบ้านมีไฟหลังเดี่ยว ตัวอาคารสร้างเป็นรูปสี่เหลี่ยมผืนผ้ายกฐานสูงจากพื้นดิน ทอดตัวแนวออก-ตก สร้างด้วยศิลาแลง มีประตูเข้าออกสองทางคือทางทิศตะวันออกและทิศตะวันตก ทางทิศใต้ของตัวปราสาทมีกรอบหน้าต่าง 5 บาน กรอบประตูและหน้าต่างสร้างด้วยหินทรายสีส้มอมเหลือง
ต้นปี พ.ศ. 2556 กรมศิลปากรได้ทำการสำรวจและทดลองประกอบส่วนหลังคาที่พังลงมาเพื่อเตรียมทำการบูรณะปราสาทบ้านบุใหม่ให้สมบูรณ์ขึ้นในปีถัดไป
ธ ธง (อัลบั้มธงไชย แมคอินไตย์)

เครดิตจากปก

ศิลปิน : ธงไชย แมคอินไตย์
Producer : อนุวัฒน์ สืบสุวรรณ
Executive Producer : เรวัต พุทธินันทน์
Production Co-Ordinator : นิติพงษ์ ห่อนาค
Co-Producer : จักราวุธ แสวงผล
Sound Producer : ชนินทร์ วรากุลนุเคราะห์
Piano : อภิไชย เย็นพูนสุข
Guitar : ชาตรี คงสุวรรณ,ชุมพล สุปัญโญ
Drum : Akai S-3200,Procussion,Alesis D4
Keyboard Programmer & Effect Vocal : อนุวัฒน์ สืบสุวรรณ
Chorus ผู้หญิงยิงเรือ : สุกานดา บุณยธรรมิก,เสาวลักษณ์ ลีละบุตร,อรวรรณ เย็นพูนสุข
Chorus ผู้ชายพายเรือ : ชุมพล สุปัญโญ,อภิไชย เย็นพุนสุข,ธนา ลวสุต
Chorus ผู้ชายพายเรือรับเชิญ : สิทธิพร อมรพันธุ์
Mixed Down : เรวัต พุทธินันทน์,โสฬส ปุณกะบุตร
Sound Effect : S-3200
Engineer สู้ไม่ถอย : เวช,หมู,สุริยา
Studio : ศรีสยาม BKK Thailand
ขอรับรองว่าเป็นความจริงทุกประการ
ลงชื่อ สกาวใจ
กระทรวงเกษตรและสหกรณ์ (ประเทศไทย)

ภารกิจและหน้าที่

กระทรวงเกษตรและสหกรณ์มีอำนาจหน้าที่เกี่ยวกับการเกษตรกรรม การจัดหาแหล่งน้ำและพัฒนาระบบชลประทาน
ส่งเสริมและพัฒนาเกษตรกร ส่งเสริมและพัฒนาระบบสหกรณ์ รวมตลอดทั้งกระบวนการผลิตและสินค้าเกษตรกรรม และราชการอื่นที่กฎหมายกำหนดให้เป็นอำนาจหน้าที่ของกระทรวงเกษตรและสหกรณ์หรือส่วนราชการที่สังกัดกระทรวงเกษตรและสหกรณ์
เทศบาลเมืองยโสธร

ประวัติ

เทศบาลเมืองยโสธรตั้งอยู่ที่ ตำบลในเมือง อำเภอเมืองยโสธร จังหวัดยโสธร ได้รับจัดตั้งเป็นเทศบาลตำบลยโสธร อำเภอยโสธร จังหวัดอุบลราชธานี เมื่อวันที่ 19 ธันวาคม 2487 เมื่ออำเภอยโสธร ยกฐานะขึ้นเป็นจังหวัดยโสธร ตามประกาศคณะปฏิวัติ ฉบับที่ 10 ลงวันที่ 6 กุมภาพันธ์ 2515 เทศบาลตำบลยโสธร จึงได้เปลี่ยนฐานะเป็นเทศบาลเมืองยโสธร ตั้งแต่วันที่ 1 มีนาคม 2515

ประชากร

เทศบาลเมืองยโสธรมีประชากรทั้งสิ้นจำนวน 22,240 คน แยกออกเป็น ชาย 11,041 คน หญิง 11,199 คน มีหลังคาครัวเรือนจำนวน 6,135 หลังคาครัวเรือน ครัวเรือนจำนวน 6,135 ครัวเรือน ( อัตราการเพิ่มตามธรรมชาติร้อยละ 0.47 ( ปี 2545 )  และ ความหนาแน่นของประชากรเฉลี่ย 2,330 คน ต่อตารางกิโลเมตร
แอดัมส์เคาน์ตี (รัฐวอชิงตัน)

ภูมิศาสตร์

อ้างอิงจากสำนักสำรวจสำมะโนประชากรของสหรัฐ เคาน์ตีมีพื้นที่รวม 1,930 ตร.ไมล์ (5,000 ตร.กม.) ซึ่งเป็นพื้นดิน 1,925 ตร.ไมล์ (4,990 ตร.กม.) และแหล่งน้ำ 4.9 ตร.ไมล์ (13 ตร.กม.) (0.3%)
ซัมเมอร์สแลม (2015)

เบื้องหลัง

ในเรสเซิลเมเนีย ครั้งที่ 30 บร็อก เลสเนอร์ ได้เอาชนะ ดิอันเดอร์เทเกอร์ และหยุดสถิติไร้พ่ายของอันเดอร์เทเกอร์ในที่สุด ในซัมเมอร์สแลม (2014) เลสเนอร์ได้เอาชนะ จอห์น ซีนา และได้แชมป์ WWE World Heavyweight Championship ก่อนจะเสียแชมป์ให้กับ เซท โรลลินส์ ในเรสเซิลเมเนีย ครั้งที่ 31 โดยใช้กระเป๋ามันนีอินเดอะแบงก์ เลสเนอร์ได้ขอสิทธิ์รีแมตช์ชิงแชมป์กับโรลลินส์ในแบทเทิลกราวด์ (2015) แต่ระหว่างแมตช์นั้น อันเดอร์เทเกอร์ ได้มาล้างแค้นเลสเนอร์ ทำให้ไม่ได้แชมป์ ในรอว์ วันที่ 20 กรกฎาคม ลิเลียน การ์เซีย ประกาศว่า เลสเนอร์ เป็นผู้ชนะ โดยการทำฟาล์ว คืนเดียวกันได้มีการประกาศว่า อันเดอร์เทเกอร์ จะเจอกับ เลสเนอร์ ในซัมเมอร์สแลม โดยครั้งนี้เป็นการปล้ำในศึกซัมเมอร์สแลมครั้งแรกของอันเดอร์เทเกอร์ ตั้งแต่ปี 2008 และเป็นการปล้ำ เพย์-เพอร์-วิว ครั้งแรก นอกจากเรสเซิลเมเนีย ตั้งแต่ แบรกกิ้ง ไรท์ส (2010)
ในรอว์ (20 กรกฎาคม 2015) เจ้าของแชมป์ WWE United States Championship จอห์น ซีนา ได้ขอท้าชิงแชมป์ WWE World Heavyweight Championship กับ เซท โรลลินส์ ซึ่งโรลลินส์ได้ปฏิเสธ ในรอว์สัปดาห์ต่อมา (27 กรกฎาคม 2015) ดิออโทริตี ได้จัดแมตช์ให้ซีนาป้องกันแชมป์ยูเอสกับโรลลินส์ และเป็นซีนาก็ป้องกันแชมป์เอาไว้ได้ ระหว่างแมตช์ โรลลินส์ได้เข่าใส่หน้าของซีนา จนดั้งจมูกหัก หลังจากนั้น โรลลินส์ ก็มาท้าชิงแชม์อีกรอบ  ในรอว์ต่อมา (3 สิงหาคม 2015) โรลลินส์ออกมาท้าทายซีนา ในการรวมแชมป์ WWE World Heavyweight Championship และแชมป์ WWE United States Championship โดยผู้ชนะจะได้แชมป์ทั้งสองเส้น
ล่าสุดในวันที่ 18 สิงหาคม ทางเฟซบุ๊กอย่างเป็นทางการของ WWE ได้ประกาศยืนยันว่า จอน สจ๊วต พิธีกรรายการทอล์กโชว์ชื่อดังจะเป็นพิธีกรรับเชิญพิเศษในศึกซัมเมอร์สแลมครั้งนี้
ตำบลภูเวียง

ตำบลภูเวียง เป็นตำบลใน อำเภอภูเวียง จังหวัดขอนแก่น

ประวัติ

ตำบลภูเวียงเดิมเป็นส่วนหนึ่งของตำบลบ้านเรือน โดยแยกการปกครองออกจากตำบลเรือเมื่อปี 2537 ประชาชนส่วนใหญ่นับถือศาสนาพุทธ ปัจจุบันมีจำนวนหมู่บ้านทั้งหมด 8 หมู่บ้าน มีพื้นที่บางส่วนอยู่ในเขตเทศบาลจำนวน 4 หมู่บ้านและอยู่ในความปกครองขององค์การบริหารส่วนตำบลอีก 4 หมู่บ้าน ซึ่งประกอบด้วย บ้านนาก้านเหลือง บ้านโคกพัฒนา บ้านดอนหัน บ้านภูเวียง บ้านบุ่งมะไฟ บ้านหนองหญ้าปล้อง บ้านโพนเพ็ก และบ้านโพนเพ็ก

ประชากร

ตำบลภูเวียงประกอบด้วย 6 หมู่บ้าน 1,757 ครัวเรือน มีประชากรทั้งสิ้น 5,362 คน (ข้อมูลปี พ.ศ. 2556)

พื้นที่

พื้นที่ส่วนใหญ่เป็นพื้นที่ราบติดภูเขา มีพื้นที่ทั้งหมดประมาณ 5,829 ไร่ เป็นตำบลที่ตั้งของที่ว่าการอำเภอซึ่งมีสาธารณูปโภคครบถ้วน ทางด้านทิศตะวันติดภูเขาภูเวียง มีต้นน้ำลำธาร ห้วย หนอง คลอง บึงอยู่ทั่วไป

อาชีพ

อาชีพหลัก ทำนา ค้าขาย อาชีพเสริม ปลูกผัก ปลูกอ้อย เลี้ยงไหม
จูบาต่ำ

จูบาต่ำ (โซมาลี: Jubbada Hoose, อาหรับ: جوبا السفلى‎) เป็นภูมิภาคของโซมาเลีย ซึ่งมีเมืองหลวงคือ Kismayo ซึ่งเป็นเมืองใหญ่อันดับสามของโซมาเลีย 
จูบาต่ำตั้งอยู่ในมุมตะวันตกเฉียงใต้ของประเทศบนชายแดนกับประเทศเคนยา  พื้นที่คือ 42,876 ตารางกิโลเมตร  ในปี 2008 ประชากรว่าจะอยู่ที่ประมาณ 643,000 คน
หุบเขาโมนูเมนต์

การก่อตัวของแท่งหิน

เมื่อประมาณ 250 ล้านปีที่แล้ว ทรายสีแดงของพื้นที่นี้เคยปกคลุมด้วยทะเลตื้นๆ โคลนซึ่งจมสะสมอยู่บนพื้นท้องทะเลได้กดลงบนทราย ทำให้กลาย ทำให้เกิดหินทรายทีมีรูพรุน ส่วนโคลนค่อยๆกลายสภาพเป็นหินดินดานต่อมาน้ำทะเลค่อยๆตื้นเขินขึ้น และเมื่อ 70 ล้านปีที่แล้วเปลือกโลกเกิดการดันตัวอย่างรุนแรงจนสูงขึ้นมา ทำให้เปลือกโลกส่วนนั้นมีลักษณะเป็นรูปโดม ก่อนเย็นตัวลงและแข็งตัวในที่สุด พื้นที่ซึ่งเคยอยู่ใต้ทะเลจึงกลายเป็นที่ราบสูงหินทรายอันกว้างใหญ่ ปกคลุมด้วยหินดินดานและหินกรวดมน หลายปีต่อมา ชั้นหินนี้ถูกลมและน้ำแปรเปลี่ยนรูป โดยตอนแรกเป็นภูเขายอดราบ มีหุบผาชันและร่องธารพาดผ่านไขว้ไปมา กลายเป็นเนินเมซาทีมีพื้นที่ขนาดเล็กลงและในทีสุดก็เป็นแท่งหินสูงหรือเนินป้าน

สิ่งมีชีวิต

พื้นที่ส่วนใหญ่ไม่เหมาะแก่การดำรงชีวิตของมนุษย์และสัตว์ แทบเรียกได้ว่าไร้ร่องรอยของมนุษย์ มีเพียงอินเดียนแดงชนเผ่านาวาโฮอาศัยอยู่ ซึ่งยังเลี้ยงแกะและแพะในถิ่น นอกจากนี้ ยังมีกระต่าย และ พวกสัตว์เลือดเย็นเช่น กิ่งก่าแผงคอ คางคกมีเขา และ งูหางกระดิ่ง ปริมาณน้ำฝนเฉลี่ยเพียง 20 เซนติเมตรต่อปี มีพืชทนแล้งขึ้นบ้างเช่น จูนิเพอร์ สนพินยอน และ กระบองเพชร
ยุนโฮ

ประวัติ

จอง ยุนโฮ เกิดเมื่อวันที่ 6 กุมภาพันธ์ 2529 ที่เมืองควางจู จังหวัดจอลลาโด ครอบครัวทำอาชีพเกี่ยวกับด้านกฎหมาย ยุนโฮเป็นพี่ชายคนโต มีน้องสาวหนึ่งคน หลังจากที่ยุนโฮได้รับรางวัลชนะเลิศด้านการเต้นจากการแข่งขันออดิชั่นของ SM Entertainment แต่ว่าในตอนนั้นเขาไม่ชำนาญมากนัก เขาก็ได้เริ่มจากการเป็นแดนเซอร์ และแรปเปอร์ ให้กับศิลปินใน SM ที่ชื่อ ดาน่า ในเพลง Diamond ในตอนนั้นชื่อที่เขาเรียกตัวเองบนเวทีมีชื่อว่า U-know YunHo (เกาหลี: 유노윤호; ไทย: ยูโน ยุนโฮ) หรือ Yunho (ญี่ปุ่น: ユンホ) เพราะว่า ตามหลักภาษาเกาหลี ถ้าเขียนว่า ยุนโฮ เวลาอ่านจะควบตัวสะกด กลายเป็นพยางค์ถัดไปเลย เลยกลายเป็น ยูโน และเมื่อทางสังกัดเล็งเห็นความสามารถเกินตัวของเขา จึงเสนอให้เป็นหนึ่งในสมาชิกของวง  และเป็นที่รู้จักในนาม U-Know YunHo ในฐานะหัวหน้าวงเป็นต้นมา

เข้ากรม

ยุนโฮ ได้เข้ากรมรับใช้ชาติ ในฐานะ ทหารเกณฑ์ เมื่อวันที่ 21 กรกฎาคม 2015 เป็นเวลา 21 เดือน และปลดประจำการในวันที่ 20 เมษายน 2017
กีตาร์โปร่ง

กีตาร์โปร่ง หรือกีตาร์อคูสติก (อังกฤษ: acoustic guitar) คือกีตาร์ที่ส่งพลังงานจากการสั่นไปยังอากาศเพื่อทำให้เกิดเสียงโดยใช้วิธีการทางเสียง หมายความว่าไม่ได้ใช้ไฟฟ้า (ดู กีตาร์ไฟฟ้า) คลื่นเสียงของกีตาร์โปร่งจะถูกส่งผ่านทางโครงกีตาร์และทำให้เกิดเสียง กีตาร์โปร่งมีกล่องเสียงที่ช่วยเพิ่มการสั่นของสายกีตาร์ด้วย